OpenLLM-France/wikimedia huggingface dataset:
# Ordizia Rugby Elkartea

El Ordizia Rugby Elkartea, també conegut com a AMPO Ordizia per raons de patrocini, és un club de rugbi basc de la localitat de Ordizia, en la comarca de Goierri (Guipúscoa, País Basc).

## Palmarès

* 2 Copa del rei: 2012, 2013

## Referències

* ↑ El Ordizia Rugby Elkartea en Boulevard, EITB, 11 d'abril de 2012
* ↑ El Ordizia Rugby Elkartea se fija como meta llegar a contar con mil socios, El Diario Vasco, 28 d'agost de 2016
* ↑ Ordizia Rugby Elkartea a lapreferente.com

## Enllaços externs

* Web oficial del Ordizia Rugby Elkartea
# Ordizia

Ordícia (en èuscar i oficialment Ordizia) és un municipi de Guipúscoa, al País Basc.

## Evolució del nom del municipi

El municipi va néixer en 1256, quan el rei castellà Alfons X el Savi ordena la seva fundació en el lloc que es deia Ordícia (Ordicia). Anys més tard, en 1268, el mateix rei va atorgar a la població el títol de vila i certs privilegis com el Fur de Vitòria, rebatejant la població com Vilafranca (Villafranca), per a incidir en els drets dels seus pobladors.
En 1916 el municipi va canviar el seu nom oficial pel de Vilafranca d'Òria (Villafranca de Oria), a causa del fet que la legislació vigent convidava a afegir una muletilla a aquells municipis que tenien poblacions homònimes en altres parts del país. El nom de Villafranca de Oria, no tenia, no obstant això, massa calat popular pel que el 1970 es va optar per Vilafranca d'Ordícia (Villafranca de Ordicia), integrant així en el nom compost del municipi les dues denominacions tradicionals. Finalment, per la resolució del 4 de gener de 1982 de la Viceconselleria d'Administració Local, publicada en el BOPV del 20 de gener del mateix any, es va adoptar oficialment la denominació d'Ordizia, que és la d'ús tradicional en èuscar, adaptat a la moderna grafia de l'idioma.

## Esport

* Ordizia Rugby Elkartea: equip de rugbi de la localitat.

## Persones il·lustres naturals d'Ordizia

* Mikel Garmendia (1945-2005): actor de cinema, teatre i televisió.
* Dolores González Katarain, Yoyes (1954-1986): famosa per ser la primera dona dirigent d'ETA i per haver estat assassinada per aquesta organització acusada de traïció.
* Luciano Montero (1908-1993): ciclista.
* Domingo Unanue (1901-1985): arquitecte.
* Joseba Rezola (1900-1971): militant nacionalista basc. Va ser secretari general del PNB i vicepresident del Govern basc en l'exili.
* Nicolas de Lecuona (1913-1937): artista avantguardista, pintor, dibuixant i fotògraf.
* Martín de Mujica y Buitrón (?-1649): governador de Xile.
* Andrés de Urdaneta (1508-1568): mariner i explorador. Va descobrir la ruta de navegació que va permetre la connexió marítima entre les Filipines i Mèxic.
* Marcelo Usabiaga Jáuregui (1916 - 2015): Militant comunista i guerriller antifranquista.

## Gran esdeveniment

El 5 de desembre de 2007 per primera vegada, un Cap d'Estat visita Ordizia en els seus vuit segles d'història: la presidenta filipina Gloria Macapagal Arroyo i el lehendakari Juan José Ibarretxe hi van inaugurar oficialment els actes del 500 Aniversari del naixement del religiós i navegant basc Andrés de Urdaneta.

## Vegeu també

* Ordizia Kirol Elkartea

## Enllaços externs

* Ajuntament d'Ordizia/Ordiziako Udala Arxivat 2014-10-06 a Wayback Machine.
# Palma (Moçambic)

* Per a altres significats, vegeu «Palma (desambiguació)».
Palma és una ciutat situada en la costa nord-est de Moçambic, al sud de la frontera amb Tanzània. És coneguda per la cistelleria, la fabricació de catifes i les seves illes marines. És probable que Palma es converteixi en la base d'operacions de gas natural liquat (GNL) per a la indústria del gas natural en alta mar de Moçambic, que evoluciona ràpidament.
El 24 de març de 2021 un grup armat de rebels extremistes islamistes va atacar Palma, la qual cosa va provocar el desplaçament de més de 35.000 persones. La ciutat va acabar caient en mans de l'Estat Islàmic el 29 de març.

## Referències

* ↑ Reuters «Armed groups attack Mozambique town closest to gas projects: sources». news.yahoo.com. Reuters, 24-03-2021 [Consulta: 24 març 2021].
* ↑ ; Steinhauser, Gabriele; Faucon, Benoit«As Islamist Siege in Mozambique Drags On, Natural Gas Project Scrambles to Evacuate». The Wall Street Journal, 27-03-2021. [Consulta: 28 març 2021].
* ↑ https://clubofmozambique.com/news/islamic-state-claims-deadly-attack-on-northern-mozambique-gas-town-reuters-188087/
* ↑ https://isis.liveuamap.com/en/2021/29-march-mozambique-is-claims-the-capture-of-palma-attacks
# Palma (desambiguació)

«Palma» té aquests significats:
* Botànica:
** Una palma és qualsevol planta de la família de les palmeres (Arecàcies).
*** Fulla de palmera, usada com a decoració o ornament i que es beneeix el Diumenge de Rams. També usada com a símbol de triomf o de martiri, sobretot en heràldica. Vegeu palma (ornament).
** Nom amb què també és conegut el margalló.
* Astronomia:
** (372) Palma, asteroide descobert el 1893.
* Cinema:
** La Palma d'Or, el premi principal atorgat al Festival de Canes.
* Esports:
** Les Llargues de la pilota valenciana tenen una modalitat anomenada A palma.
* Entitats
** Societat La Palma, entitat reusenca activa de 1897 a 1939
* Geografia:
** Palma, capital de Mallorca i de les Illes Balears, coneguda també com a Ciutat o Mallorca.
*** La badia de Palma.
** la Palma, caseria del municipi de l'Aldea, al Baix Ebre.
** la Palma, veïnat del municipi de Cabanelles, a l'Alt Empordà.
** la Palma, caseria del municipi de Cubelles, al Garraf.
** La Pauma (La Palme en francès), vila i municipi occità situat al departament d'Aude.
** La Palma, illa de les Canàries.
** Palma Campania, localitat de la província de Nàpols, a Itàlia.
** la Palma d'Ebre, municipi de la Ribera d'Ebre.
** la Palma de Cervelló, municipi del Baix Llobregat.
** Palma de Gandia, municipi de la Safor.
*** La baronia de Palma.
*** El castell de Palma.
** La Palma del Condado, municipi de la província de Huelva, a Andalusia.
** Palma del Río, municipi de la província de Còrdova, a Andalusia.
** Palma, municipi del departament d'Artigas, a l'Uruguai.
** Palma di Montechiaro, ciutat de la província d'Agrigent, a Sicília, Itàlia.
** Palma, ciutat de Moçambic.
** El pic de la Palma, contrafort del puig Peric, al massís del Carlit.
** Palma, ciutat brasilera de Rio Grande do Sul
* Història:
** El marquesat de la Palma.
* Mitjans de comunicació:
** La Palma, setmanari publicat a Palma (1840-1841).
** La Palma (quinzenari), revista publicada a Reus (1899-1900)
* Personatges:
** Andreu de Palma (1889-1963), escriptor i caputxí mallorquí.
** Aule Corneli Palma, cònsol romà els anys 99 i 109.
** Brian de Palma (1940), director de cinema estatunidenc.
** Cosme Palma de Fontes (segle xvi), humanista valencià.
** Jorge Palma (1950), compositor i cantant portuguès.
** Palma el Jove (1540-1628), pintor italià.
** Palma el Vell (1480-1528), pintor italià.
** Ricardo Palma (1833-1919), escriptor peruà.
** Rossy de Palma (1964), actriu i cantant mallorquina
** Ducs de Palma

## Vegeu també

* Platja de Palmanova i Palmanova, urbanització i nucli turístic del municipi de Calvià, a l'illa de Mallorca.
* El Desert de les Palmes, paratge natural de la Plana Alta
* Las Palmas de Gran Canaria, municipi de les Canàries
Viccionari
# Oulad Msabbel

Oulad Msabbel (en àrab أولاد امسبل, Ūlād Imsabbil; en amazic ⵡⵍⴰⴷ ⵎⵙⴰⴱⴱⵍ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 6.254 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oulad Nemma

Oulad Nemma (en àrab أولاد النمة, Ūlād an-Nama; en amazic ⵡⵍⴰⴷ ⵏⵎⴰ) és un municipi de la província de Fquih Ben Salah, a la regió de Béni Mellal-Khénifra, al Marroc. Segons el cens de 2014 tenia una població total de 60.076 persones.

## Vegeu també

* Fadoua Laroui

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Palomeras Bajas

Palomeras Bajas és un barri del districte de Puente de Vallecas, a Madrid. Té una superfície de 124,53 hectàrees i una població de 29.650 habitants (2009). Limita al nord amb Numancia, al sud amb Entrevías, a l'oest amb San Diego i a l'est amb Palomeras Sureste i Portazgo. Està delimitat al nord per l'Avinguda de l'Albufera, al sud per la via fèrria Madrid-Barcelona, a l'est per l'avinguda de Buenos Aires i a l'oest pels carrers Sierra Carbonera, Núñez de la Riva i Manuel Laguna.

## Enllaços externs

* Ortofoto del districte amb els límits de cada barri
* Districtes de Madrid
* Barrio de Palomeras Bajas Arxivat 2012-10-14 a Wayback Machine. a Madripedia, amb llicència GNU.
# Palomar 1

Palomar 1 és un cúmul globular a la constel·lació de Cefeu en l'halo, possiblement en el braç exterior de la Via Làctia. Va ser descoberta per George Ogden Abell el 1954 a les plaques de l'Observatori Palomar i es va catalogar com a cúmul globular.
Entre 6,3 i 8 Gyr, és un cúmul molt jove si es compara amb els altres cúmuls globulars de la Via Làctia. És un cúmul globular relativament ric en metalls amb [Fe / H] = -0,60. És probable que Palomar 1 tinga una història evolutiva similar a la nana del Sagitari amb l'acompanyant globular Terzan 7, és a dir, pot haver estat associada amb una galàxia nana esferoïdal que després va ser destruïda per les forces de les marees.

## Referències

* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ «SIMBAD Astronomical Object Database». Results for Palomar 1. [Consulta: 17 novembre 2006].
* ↑ Rosenberg, A.; Saviane, I.; Piotto, G.; Aparicio, A. «Palomar 1 - Another young Galactic halo globular cluster». Astronomical Journal, 115, 2, 1998, p. 648. DOI: 10.1086/300200.
* ↑ Abell, George O. Publications of the Astronomical Society of the Pacific, 67, 397, 1955, pàg. 258. Bibcode: 1955PASP...67..258A. DOI: 10.1086/126815 [Consulta: free].
* ↑ Goldsbury, Ryan; Richer, Harvey B.; Anderson, Jay; Dotter, Aaron «The ACS Survey of Galactic Globular Clusters. X. New Determinations of Centers for 65 Clusters». The Astronomical Journal, 140, 6, 01-12-2010, p. 1830–1837. DOI: 10.1088/0004-6256/140/6/1830.
* ↑ van den Bergh, Sidney; Mackey, A. D. Monthly Notices of the Royal Astronomical Society, 354, 3, 2004, pàg. 713–719. arXiv: astro-ph/0407346. Bibcode: 2004MNRAS.354..713V. DOI: 10.1111/j.1365-2966.2004.08228.x.
# Paios legals

Paios legals (Stand Up Guys en anglès) és una pel·lícula de comèdia negra nord-americana del 2012 dirigida per Fisher Stevens i protagonitzada per Al Pacino, Christopher Walken i Alan Arkin. Es va estrenar a Amèrica del Nord l'1 de febrer de 2013. «Stand up guy» és una frase americana que significa un amic lleial i fiable. Ha estat doblada al català.

## Sinopsi

Valentine "Val" (Al Pacino) és alliberat de la presó després d'haver complert una condemna de 28 anys per negar-se a lliurar a un dels seus socis al crim. El seu millor amic, Doc (Christopher Walken), l'espera a la sortida, i després tots dos es reuneixen amb un altre antic company, Hirsch (Alan Arkin), que es troba en un asil d'ancians amb emfisema. El seu enllaç és tan fort com sempre, i tots tres reflexionen sobre la llibertat perduda i recuperada; les lleialtats i els dies de glòria passada. Però el que no sap Val és que un dels seus amics té la missió d'eliminar-lo, i que l'encarregat de fer-ho serà en Doc.

## Repartiment

* Al Pacino com a Val
* Christopher Walken com a "Doc"
* Alan Arkin com a Richard Hirsch
* Julianna Margulies com a Nina Hirsch
* Mark Margolis com a "Claphands"
* Lucy Punch com a Wendy
* Addison Timlin com a Alex
* Vanessa Ferlito com a Sylvia
* Katheryn Winnick com a Oxana
* Bill Burr com a Larry

## Crítica

La pel·lícula ha rebut crítiques majoritàriament dolentes: a juliol de 2013, té una puntuació del 36% a l'agregador de ressenyes Rotten Tomatoes basat en 107 crítics amb una mitjana ponderada de 5,17/10. El consens dels crítics del lloc web diu: "Paios legals malgasta en gran manera el seu talentós repartiment en una comèdia decididament mediocre obstaculitzada per una direcció desordenada i un guió superficial".

## Referències

* ↑ «Stand Up Guys Trailer, News, Videos, and Reviews». ComingSoon.net. Arxivat de l'original el 16 de febrer 2013. [Consulta: 1r febrer 2013].
* ↑ September 13, 2012, 2:25 pm Updated: September 13, 2012, 2:25 pm. «'Stand Up Guys' Trailer: Al Pacino, Christopher Walken & Alan Arkin Are Goodfellas». HuffingtonPost.com, 13-09-2012. [Consulta: 1r febrer 2013].
* ↑ «Stand-up guy». www.phrases.org.uk. [Consulta: 17 maig 2014].
* ↑ «Paios legals». ésAdir. [Consulta: 12 febrer 2023].
* ↑ Ressenya a l'Argentina sobre la pel·lícula
* ↑ «Stand Up Guys (2013)». [Consulta: 20 maig 2020].

## Enllaços externs

* Paios legals a Goita què fan, ara!
# Parc Nacional dels Llacs Waterton

El Parc Nacional dels Llacs Waterton és un parc nacional situat al sud-oest d'Alberta al Canadà, i limita amb el Parc Nacional de les Glaceres, a Montana als EUA,amb el qual forma el Parc internacional de la pau Waterton-Glacier inscrit a la llista del Patrimoni de la Humanitat de la UNESCO des del 1995.
Waterton va ser el quart parc nacional del Canadà, es va crear el 1895 i porta el nom dels llacs Waterton, anomenats al seu torn pel naturalista i conservacionista britànic Charles Waterton.

## Referències

* ↑ http://whc.unesco.org/en/list/354
# Parc Nacional dels Fiords de Kenai

El Parc Nacional dels Fiords de Kenai (Kenai Fjords National Park) és un parc nacional administrat pel Servei de Parcs Nacionals (National Park Service o NPS) establert el 1980 per la Llei de Conservació de Terres d'Interès Nacional d'Alaska (Alaska National Interest Lands Conservation Act o ANILCA). El parc cobreix una superfície de 2.711,33 km² i està situat a la Península de Kenai al centre sud d'Alaska prop del poble de Seward. Conté el camp de gel Harding, un dels camps de gel més grans dels Estats Units.
El parc porta el nom dels nombrosos fiords esculpits per glaceres que es mouen per les muntanyes des del camp de gel. El camp és la font d'almenys 38 glaceres, la més gran dels quals és la Glacera Bear. Es pot arribar al parc per Seward, un poble a 210 quilòmetres al sud d'Anchorage a l'extrem sud de la Carretera Seward (Seward Highway). És només un dels tres parcs nacionals d'Alaska que es pot arribar per carretera (a través del Centre de la Natura de la Glacera Exit). Una xarxa de senders que s'inicien al Centre de Natura facilita l'accés a la glacera i al Sender del Camp de Gel Harding (uns 12 quilòmetres de longitud).
Visites de creuers procedents de Seward també proporcionen accés al parc a través de la Badia Resurrecció (Resurrection Bay). Diverses empreses ofereixen excursions a les glaceres guiades pels guardaparcs del NPS. Les excursions proporcionen vistes de la fauna terrestre i marina, en particular lleons marins de Stellar, frarets, marsopes de Dall, l'ossos negres americans, cabres blanques, balenes geperudes i orques, així com els llocs d'interès natural com els fiords i les glaceres de marea.

## Referències

* ↑ «Nature & Science». Kenai Fjords National Park. National Park Service. [Consulta: 11 juliol 2009].
* ↑ «Exit Glacier». Kenai Fjords National Park. National Park Service. [Consulta: 11 juliol 2009].
* ↑ «Harding Ice Field Trail». Kenai Fjords National Park. National Park Service. [Consulta: 11 juliol 2009].
* ↑ «Boat Tours». Kenai Fjords National Park. National Park Service. [Consulta: 11 juliol 2009].

## Enllaços externs

* Kenai Fjords Narional Park
# Partit Comunista Polonès (2002)

El Partit Comunista Polonès (en polonès: Komunistyczna Partia Polski) (KPP) és un partit comunista polonès. El partit va ser fundat el 9 d'octubre de 2002. El partit és considerat com el successor ideològic del Partit Comunista Polonès, que va estar en funcionament entre 1918 i 1938. El periòdic del partit s'anomena "Brzask". L'actual líder del partit va ser triat en el tercer Congrés del KPP, que fou celebrat en desembre de 2010, Krzystof Szwej va succeir a l'antic líder del KPP Józef Łachut.

## Líders

* Del 14 de desembre de 2002 fins al 8 de desembre de 2006 - Marcin Adam
* Del 8 de desembre de 2006 fins a l'11 de desembre de 2010 - Józef Łachut
* 11 de desembre de 2010 – actualitat - Krzysztof Szwej

## Vegeu també

* Partit Obrer Unificat Polonès

## Enllaços externs

* Partit Comunista Polonès (polonès)
# Oreta

Oreta és un gènere de papallones nocturnes de la subfamília Drepaninae.

## Taxonomia

* Complex d'espècies rosea
** Oreta ancora Chu and Wang, 1987
** Oreta andrema Wilkinson, 1972
** Oreta angularis Watson, 1967
** Oreta brunnea Wileman, 1911
** Oreta eminens (Bryk, 1943)
** Oreta flavobrunnea Watson, 1967
** Oreta hoenei Watson, 1967
** Oreta liensis Watson, 1967
** Oreta loochooana Swinhoe, 1902
** Oreta obtusa Walker, 1855
** Oreta paki Inoue, 1964
** Oreta pavaca Moore, [1866]
** Oreta pulchripes Butler, 1877
** Oreta rosea (Walker, 1855)
** Oreta sanguinea Moore, 1879
** Oreta shania Watson, 1967
** Oreta speciosa (Bryk, 1943)
** Oreta trispina Watson, 1967
** Oreta turpis Butler, 1877
** Oreta vatama Moore, [1866]
* Complex d'expècies insignis
** Oreta ashleyi Holloway, 1998
** Oreta bicolor Warren, 1897
** Oreta insignis (Butler, 1877)
** Oreta perfida Warren, 1923
** Oreta perobliquilinea Warren, 1923
** Oreta singapura Swinhoe, 1892
** Oreta sublustris Warren, 1923
** Oreta subvinosa Warren, 1903
** Oreta unilinea (Warren, 1899)
* Complex d'expècies extensa
** Oreta extensa Walker, 1855
** Oreta pingorum Holloway, 1998
** Oreta roepkei Watson, 1961
** Oreta suffusa Walker, 1855
* Complex d'expècies fuscopurpurea
** Oreta fuscopurpurea Inoue, 1956
* Complex d'expècies carnea
** Oreta carnea (Butler, 1892)
** Oreta griseotincta Hampson, 1893
** Oreta identata Watson, 1961
** Oreta jaspidea (Warren, 1896)
** Oreta rubrifumata Warren, 1923
* Complex d'expècies rubromarginata
** Oreta bilineata H.F. Chu & L.Y. Wang, 1987
** Oreta fulgens (Warren, 1899)
** Oreta rubromarginata Swinhoe, 1902
** Oreta sambongsana Park, M. Y. Kim, Y. D. Kwon & E. M. Ji, 2011
* Espècies desconegudes
** Oreta inflativalva Song, Xue & Han, 2012
** Oreta miltodes Lower, 1903
** Oreta trispinuligera Chen, 1985

## Espècies antigues

* Oreta ankyra Chu & Wang Chu & Wang, 1987
* Oreta calida Butler, 1877
* Oreta dalia H.F. Chu & L.Y. Wang, 1987
* Oreta fusca H.H. Chu & L.Y. Wang, 1987
* Oreta hyalina H.H. Chu & L.Y. Wang, 1987
* Oreta lushansis Fang
* Oreta trianga H.F. Chu & L.Y. Wang, 1987
* Oreta unichroma H.H. Chu & L.Y. Wang, 1987
* Oreta zigzaga H.F. Chu & L.Y. Wang, 1987

## Referències

* ↑ Savela, Markku. «Oreta Walker, 1855» (en anglès). Lepidoptera and Some Other Life Forms.
* ↑ Beccaloni, G.; Scoble, M.; Kitching, I.; Simonsen, T.; et al. «Oreta» (en anglès). The Global Lepidoptera Names Index. Natural History Museum, 2003.

## Bibliografia

* Chu, H.F.; Wang, L.Y. «Studies on the taxonomy and zoogeography of the Chinese Oretinae (Lepidoptera: Drepanidae)» (en anglès). Acta Entomologica Sinica, 30 (3), 1987, pàg. 291-303.
* Park, K. T.; Kim, M. Y.; Kwon, Y. D. «A review of the genus Oreta Walker in Korea, with description of a new species (Lepidoptera: Drepanidae)» (en anglès). Journal of Asia-Pacific Entomology, 14 (3), 2011, pàg. 311-316.
* Song, W. H.; Xue, D. Y.; Han, H. X. «Revision of Chinese Oretinae (Lepidoptera, Drepanidae)». Zootaxa, 3445, 2012, pàg. 1-36.
# Paul Scheuermeier

Paul Scheuermeier (Zúric, 25 de setembre de 1888 – Berna, 13 d'agost de 1973) fou un romanista suís conegut pels seus treballs sobre dialectologia i etnolingüística italiana i, particularment, per la seva contribució a l'Atlante Italo-Svizzero (AIS), l'atles lingüístic d'Itàlia i Suïssa.
Paul Scheuermeier va completar els estudis de batxillerat el 1907 a Winterthur, va estudiar magisteri a la Universitat de Zúric (1907-10) i va treballar com a professor de primària i, més tard, de secundària a Bauma. El 1913, però, va tornar a la Universitat de Zúric per estudiar romanística i el mateix any va participar en una excursió dialectològica als Grisons, organitzada pel seminari romànic i dirigida per Louis Gauchat i Jakob Jud. Els estius de 1915 i 1916 va realitzar viatges de recerca als Grisons, al Ticino i a l'oest de Suïssa per realitzar la seva tesi doctoral sobre les denominacions del concepte "cova" en els dialectes dels Alps, tesi que va defensar el 1918.
Un any després, Jud li va demanar de participar en les enquestes de l'AIS, enquestes que va començar pels Grisons a finals de 1919 i que continuà pel Ticino, i cap al sud per Itàlia fins a abril de 1925, quan completà, a la província de Roma, un total de 306 enquestes.
Va tornar a Suïssa i va assumir el càrrec de professor de secundària a Berna, però encara va utilitzar els períodes de vacances dels anys 30 a 32 per viatjar per Itàlia, juntament amb el pintor bernés Paul Boesch per documentar els aspectes de la cultural popular material; aquesta recollida de documentació va donar lloc a una publicació en dos volums amb un total de 873 fotografies i 922 dibuixos i xilografies de Paul Boesch.
El 1963 fou nomenat acadèmic corresponent estranger de l'Accademia della Crusca en reconeixement per la seva contribució a la dialectologia italiana. Un any més tard, la Universitat de Berna el va nomenar Doctor honoris causa.

## Referències

* ↑ Schorta, p. 366
* ↑ Schorta, p. 368
* ↑ Fitxa a l'Accademia della Crusca.
* ↑ Frasa.

## Bibliografia

* Andrea Schorta, "Paul Scheuermeier", In: Vox Romanica, 33 (1974), p. 365–373. en línia (alemany) [nota necrològica, amb una foto i bibliografia de Scheuermeier, p. 371-373]
* Il cacciatore di parole [article dedicat a Scheuermeier] Swissinfo, 20-10-2008 [consulta 3-3-2021] (italià)
* Mario Frasa, Article sobre Paul Scheuermeier al Diccionari històric de Suisa(alemany)

## Enllaços externs

* Arxiu de l'AIS a la Universitat de Berna
* Fondo Paul Scheuermeier al Lombardia Digital Archive